ועדת הכלכלה, כנסת 25, פרוטוקול מספר 287, 2024-02-06 00:00

דוד ביטן: אני פותח את הישיבה בנושא: הצעת חוק איסור פרסומת והגבלת השיווק של מוצרי טבק ועישון (תיקון מס'9) (תמונה של נזקי העישון), התשפ"ג-2023, של חברי הכנסת אושר שקלים, אופיר כץ, בועז ביסמוט וניסים ואטורי

דוד ביטן:      לפני שנתחיל את הישיבה, כיוון שאנחנו חתומים על אמנה בנושא הטבק, צריך להדגיש שבניגוד לדברים אחרים, על כל חברי הוועדה, על כל חברי הכנסת שפנו לנציגים של חברות הטבק, כולל גם מנהלת הוועדה וכולל היועצים המשפטיים שלנו, צריכים לדווח על זה לוועדה מבחינת שקיפות

דוד ביטן:  זאת אומרת, אם לוביסטים פונים אליכם, חובה עליכם להגיד שפנה אלינו זה וזה

דוד ביטן:  זו אמנה שחתמנו והיועצים המשפטיים ביקשו את זה מאיתנו

דוד ביטן:  זה המצב

דוד ביטן:  אז לא לשכוח את זה שאתם באים לדיון – כל דיון שאם באים, אתם אומרים שפנה אלינו זה וזה

אליהו ברוכי: אם לא דיברו גם להצהיר?     

דוד ביטן: לא

דוד ביטן:  רק אם דיברו איתך, תצהיר

דוד ביטן:  רק בנושא של הטבק

דוד ביטן:  חתמנו על אמנה כזאת אז מבקשים את זה מאיתנו

דוד ביטן:  הכי טוב, אל תדברו איתם אז אין בעיה

דוד ביטן:       אושר שקלים, אתה הכנת את החוק והוא עבר קריאה טרומית, בבקשה

דוד ביטן:  אם נסיים היום נצביע לקריאה ראשונה

דוד ביטן:  רוב התיקונים, אם יהיו, יהיו בקריאה שנייה ושלישית

דוד ביטן:  ולכן, עצם ההצבעה לקריאה ראשונה היא מבחינתי פורמלית כדי לעבור לשלב הבא, שהוא יותר חשוב

דוד ביטן:  יש לייעוץ המשפטי כמה הערות שכבר אנחנו בדברי ההסבר נכתוב אותן כדי שנוכל לדון בהן בשנייה ושלישית

דוד ביטן:      אושר שקלים, בבקשה

שקלים: תודה רבה אדוני היושב-ראש, חברי דוד ביטן

שקלים:  תודה רבה לכל מי שהגיע

שקלים:  הצעת החוק המובאת בפניכם היום עוסקת בפרסום תמונה גראפית בדבר נזקי העישון על גבי מוצרי טבק ועישון

שקלים:  המטרה היא לשנות את המצב הקיים היום שבו חפיסות הסיגריות הן אחידות בצבען ובעלות מלל למזער את ציבור המעשנים בהשלכות למצב שבו תמונה בדבר נזקי העישון אשר תמחיש את האזהרה הקיימת בצמוד אליה

שקלים:       על-פי נוסח החוק, ברצוני לדון היום על גודלה היחסי של התמונה, התוכן, סוג התמונה, תדירות ההחלפה, מספר האזהרות על נזקים וכולי

שקלים:  המטרה היא ליצור את השינוי הכה חשוב הזה בהקדם האפשרי, ולכן לאחר שבעזרת השם נעביר את החוק בקריאה השנייה והשלישית, יישום המדיניות ייכנס לתוקפו כעבור 45 ימים

שקלים:  במהלך תקופה זו, כלל הגורמים הרלוונטיים יוכלו להיערך לשינוי המוצע בהתאם

דוד ביטן: מה זה אומר? חפיסות שכבר יוצרו, מה

שקלים: בסדר, ייקח זמן

שקלים:  אני חושב שה מספיק זמן

דוד ביטן: לא יודע, לא בטוח

דוד ביטן:  אם הם קנו - - - מה אתה מצפה, שעכשיו יזרקו את המלאי?     

קריאה: זה הכל מלאים גדולים

דוד ביטן: בסדר, נתייחס לזה

שקלים: יש לזה פתרונות, מדבקות שאפשר להדביק אבל בסדר, נדבר על זה

שקלים:      כחלק מהפעילות שלי בכנסת למען בריאות הציבור היה לי חשוב מאוד להיות חבר בוועדת הבריאות, ויזמתי לפני מספר חודשים את ה - - - הראשון בכנסת, שעבר בהצלחה יתרה בהשתתפות של שרים, חברי כנסת, מומחים וארגונים חברתיים

שקלים:  כולם הגיעו מתוך קונצנזוס והבנה כי עלינו להילחם בעישון בכל דרך אפקטיבית, והצעת חוק זו יצאה לפועל כנגזרת של קידום המדיניות בנושא

שקלים:      אני רוצה לספר לכם מהחוויה האישית שלי: אני לא אדם מעשן למרות שבהיותי נער ניסיתי לראות, לטעום, להרגיש את זה, והאמת שזה ממש הגעיל אותי

שקלים:  גם אני חוויתי בתור נער את הלחצים וההשפעות החברתיות שבני נוער חווים מבני גילם

שקלים:  במקביל, אני בתור נער בשנות ה-90, אני זוכר שהיו קמפיינים מאוד אפקטיביים בנושא של הסיגריות

שקלים:  למשל, היה תשדיר שאומר: סיגריה זה מגעיל אותי

שקלים:  "סיגרע"

שקלים:  היה למשל עם אלי אוחנה – ליד אלי אוחנה לא מעשנים

קריאה: את זה אני עשיתי

שקלים: כל הכבוד לך, זה אומר שצפיתי בך הרבה

שקלים:      חשוב שהמסר שיצא מכאן זה שאנחנו רוצים באמת חנך את הדור הצעיר לאורח חיים בריא

שקלים:  הצעה זו נכתבה מסיבה אחת פשוטה – בריאות נטו

שקלים:  לפי דוח משרד הבריאות על העישון בישראל לשנת 2022, נמצא כי כ-8,000 אנשים מתים בשנה מעישון

שקלים:  אני חוזר: 8,000 אנשים נפטרים מדי שנה בישראל כתוצאה מעישון כאשר 10% מהם זה בכלל מעישון פאסיבי, אנשים שלא מעשנים

שקלים:  בואו ניקח כדוגמה – כל יום מיניבוס של אנשים, כל יום, נפטרים רק כתוצאה מנזקי העישון

שקלים:  לא נתפס

שקלים:      אני משוכנע שכל מי שנמצא בחדר הזה מכיר לפחות בן אדם אחד שנפטר כתוצאה מעישון סיגריות ומוצרי טבק ומההשלכות ההרסניות של התופעה הזאת

שקלים:  לא די בנזק שהמעשנים גורמים לעצמם אלא ההשפעות והנזקים הם גם עבור הסובבים אותם, לרבות המשפחות, היקירים שלהם, שמתמודדים גם עם סבל נפשי ופיסי וכלכלי כתוצאה מנזקי העישון

שקלים:      מעבר לנושא של הצלת חיים, שהוא ערך עליון, יש כאן גם סוגיה של איכות חיים

שקלים:  כאשר אדם חלילה חולה בסרטן ריאות, זה משפיע דרמטית על הסביבה שלו, על המשפחה שלו, מקום העבודה, החברים

שקלים:  ולכן מחובתנו לצמצם את היקף התופעה הזאת אבל גם את עוצמת הפגיעה באיכות החיים של רבים מדי

שקלים:      בשנת 2003 מדינת ישראל חתמה על אמנת המסגרת הבינלאומית לפיקוח על הטבק

שקלים:  סעיף 11 באמנה עוסק באריזה וסימון של מוצרי הטבק, לרבות שילוב תמונות באזהרות

שקלים:  אנו מחויבים כמדינה לעמוד בסטנדרטים הבינלאומיים ולהעביר את תיקון החקיקה המובא לפניכם היום בהקדם

שקלים:  מלבד האמנה, על-פי דוח הבריאות העולמי משנת 2019, עולה כי 91 מדינות ברחבי העולם מחייבות אזהרות גראפיות על גבי חפיסות הסיגריות

שקלים:  אני רק מתקן – הנתון של היום, אם אני לא טועה, מדבר על 126 מדינות

שקלים:      המחקרים מראים כי התמונות הממחישות את נזקי העישון נמצאו כיעילות במיוחד בהשפעה על דעת הצרכנים, הרתעתם מקניית המוצר וההשפעה על רצונם להיגמל או לצמצם את השימוש בסיגריות

שקלים:  יתרה מכך, על-פי שלל מחקרים, תמונות מעוצבות הממחישות את נזקי העישון תורמות לירידה דרסטית בשימוש בסיגריות ובטבק, מגבירות את המודעת לנזקים ולהשלכות הבריאותיות, ובכך חוסכות למדינה הוצאות תקציביות רבות לצורך מימון ההשפעות השליליות הנובעות מנזקי העישון, לרבות אשפוזים בבתי חולים, טיפולים ממוקדים ועוד

שקלים:      נקודה נוספת – ההשפעה של התמונות הגראפיות על בני נוער וילדים: נראה שבמדינות שהחילו מדיניות זו, התמונות הגבירו את כוונתם להימנע מעישון

שקלים:  אני מאמין שכאשר תוצב תמונה של הנזקים, זה כבר לא יהפוך להיות מישהו שמקובל, ובכך גם ננסה לשנות את התפיסה השלילית המעוותת שקיימת אצל צעירים

שקלים:  אני רוצה לראות שיבואו ויגידו לאיזה נער: בוא, תהיה גבר, בוא נראה אותך מעשן או לאיזו נערה: בואי תהיי מקובלת וקחי סיגריה

שקלים:  אני רוצה לתת פה כלי לאותם בני נוער שיבואו ויגידו: על מה להיות גבר, על זה? על זה אתם רוצים שאני אהיה גבר?     יש כאן מסר חברתי-חינוכי חשוב, שלא צריך להיכנע למסוכמות חברתיות שעשויות לפגוע בנו בסופו של דבר

שקלים:  הרי אותו נער שייכנע חלילה כי הוא לא גבר, עלול להגיע להתנהגות מסכנת נוספת או חלילה למעשה קונדס או אפילו לעבירה על החוק

שקלים:      ההצעה הזו מהווה כלי תודעתי חשוב עבור בני הנוער והילדים שלנו ועבורם, ורק בשביל הטיעון הזה שווה לקדם את החוק

שקלים:  הגיע הזמן להשפיע על השיח, ליצור הדמיה חדשה של המוצר שהורג רבים כל-כך, ולדאוג לבריאות של הדורות הבאים

שקלים:      לפיכך, אני מבקש להצטרף אלי לתיקון של החוק שיחייב את היצרנים להדפיס על גבי כל חפיסה ואריזה של מוצרי עישון, תמונה הממחישה את נזקי העישון

שקלים:       תודה רבה לכל מי שסייע לי בהעברת הנתונים והמסרים, ותודה על הדיון החשוב הזה

דוד ביטן: תודה

דוד ביטן:  יש פה מישהו ממשרד הבריאות? לפני ההתייחסות שלכם, עשינו תיקון לגבי הנושא הזה של הפרסום, של מניעת פרסום או פרסום הפוך, מה שנקרא

דוד ביטן:  אם פרסמת סיגריות, באותה מידה תפרסם את הסכנות של הסיגריות

דוד ביטן:  האם יש שינוי במספרים יחסית לגודל האוכלוסייה מאז ועד היום לגבי חולי סרטן או מחלות סרטן שקשורות לסיגריות או מחלות כלשהן או שזה אותו מספר ולא השתנה שום דבר

גדעון האוזנר: סרטן לוקח כ-20 שנה לפי מה שכתוב - -      

דוד ביטן: אתה ממשרד הבריאות? שאלתי מי ממשרד הבריאות? אתה אומר שכלל המספרים לא השתנו? אולי הם כן השתנו? תן להם לענות

נדא עליאן: לא שאני מכירה מספרים כאלה

דוד ביטן: לא השתנו, אותו דבר? אני שואל שאלה פשוטה, יש לכם תשובה לזה?     

נדא עליאן: אני מ"מ מנהלת המחלקה לחינוך ולקידום הבריאות

נדא עליאן:  קיבלתי את התפקיד החודש

נדא עליאן:  לגבי השאלה – אין לי נתונים לשאלה הזאת והאם יש ירידה בשיעור הסרטן

דוד ביטן: אז מה מטרת החוק? מטרת החוק זה לעשות שינוי בנושא של המחלות בגלל שזה גורם גם בריאותית אבל גם להוצאה ציבורית גדולה מאוד

דוד ביטן:  הרי מה יש פה? יש פה מניעת פרסום ואנחנו הופכים לפרסום מסוים, תוספת לפרסום

דוד ביטן:  זה ישפיע או לא? איך אנחנו בוחנים אם זה ישפיע?     

נדא עליאן: אם אני רוצה לדבר על ההשפעה, אני רק מוסיפה איזה שהוא נתון שקיבלנו אותו עכשיו מהאגודה הקנדית למלחמה בסרטן - -     

שקלים: ישנם מחקרים בינלאומיים

נדא עליאן: - - שהיום יציגו אותו בכנס - -     

דוד ביטן: מדברים על סיגריות

קריאות: - - -     

נדא עליאן: יש עליה במדינות שמטמיעות את האזהרה הגראפית, הגיעו היום ל-138 והמספר עולה

דוד ביטן: אבל זה לא תחרות

דוד ביטן:  יש - - - אני שואל

דוד ביטן:  אני בעד החוק, אין לי בעיה אבל השאלה אם כל הדברים האלה עשו שינוי? אם הם לא עשו שינוי, אז אני לא יודע מה זה נותן כל הדברים האלה

נדא עליאן: אבל הנתונים על המחקרים בעולם, גם על ההשפעה על בני נוער וצעירים - -     

דוד ביטן: אז אוקי, אנחנו מדברים על השפעה על בני נוער

שקלים: יש מחקרים בינלאומיים שמראים שכאשר יש שימוש באריזות הגראפיות, בתמונות הגראפיות, ישנה ירידה בשימוש במוצרי טבק ועישון

נדא עליאן: נכון

דוד ביטן: אני לא שומע את זה מהם אבל אני אומר דבר מאוד פשוט: קודם כל, אתם אומרים שהמטרה של החוק, לא בטוח שזה בהקטנת האנשים שחולים או מתים מסרטן או מתופעות לוואי שקשורות לעישון אלא על השפעת בני נוער, שזה ישפיע בעתיד על מספר המעשנים, נכון?     

נדא עליאן: זה גם וגם אבל אם אנחנו גורמים לירידה בשיעורי המעשנים והמעשנים הכבדים והכניסה לעולם העישון אז אנחנו באופן

ששון גואטה: אני יכול לשאול שאלה? אנחנו, לפני חמש שנים, כמו שהיושב-ראש אמר, עברנו לקופסאות החומות, עכשיו עברנו לקופסאות החומות ולפני זה גם התחלנו להבין שהעישון גורם לסרטן, העישון גורם לכל מיני מחלקות מפחידות

ששון גואטה:  האם אנחנו רואים בנתונים בארץ - -     

דוד ביטן: אין להם תשובה

ששון גואטה: - - אנשים פחות מעשנים? עלינו בגרף של המעשנים? מה קורה? זה גרם להפחתה בעישון?     

פאתן ג׳טאס: יש תשובה לזה

פאתן ג׳טאס:  אני מהאגודה למלחמה בסרטן

דוד ביטן: עצור רגע, נגיע אליך

דוד ביטן:  קודם כל, משרד הבריאות – זאת אומרת, אין לכם תשובה לזה או לא בדקתם את השאלה הזאת, יותר נכון להגיד את זה אבל אתם באים לדיון פה ואתם צריכים לבוא מוכנים לשאלות האלה

ששון גואטה: שיעור המעשנים עלה או ירד מאז הקופסה החומה ומה שכותבים?     

נדא עליאן: אנחנו עכשיו ביצענו סקר אחד וגם בוצע סקר HBSC בקרב התלמידים

נדא עליאן:  אנחנו עוד לא הגענו לנתונים, גם יש לנו סקרים על הילדים בחברה הערבית - -     

דוד ביטן: טוב, אני בא לומר שאין שום בעיה לעשות רגולציה ועוד רגולציה, השאלה מה המשמעות של הרגולציה

דוד ביטן:  אז אנחנו נעביר כרגע לקריאה ראשונה אבל אני רוצה שתביאו את חוות הדעת אם זה עוזר משהו

דוד ביטן:  אם זה לא עוזר אז חבל על ה

דוד ביטן:  וזה רק כדי להגיד: הנה, פרסמנו כל מיני דברים ב

דוד ביטן:  אני לא מעשן למשל, לא התחלתי לעשן ולא שום דבר אבל בגדול, אנחנו מטילים רגולציה והשאלה אם יש לזה משמעות מסוימת? אם זה גורם לאנשים להפסיק לעשן, אם זה גורם לנוער להתייחס התייחסות אחרת, אם יש ירידה במספר החולים? כל הדברים האלה צריכים לבוא לידי ביטוי, לפחות לפרוטוקול

דוד ביטן:  אחרת מה אנחנו עושים? בגלל שב-126 מדינות הכניסו את זה?     

ששון גואטה: יש גם חלופות

שקלים: מכיוון שהחוק הזה הוא די טרי, זה נתונים שיש במדינות אחרות

נדא עליאן: אנחנו מסתמכים על הנתונים בעולם

דוד ביטן: אני רוצה להסביר לך: בהתחלה היה פרסום, אמרו שהפרסום גורם בעיה, תורידו את הפרסום

דוד ביטן:  הורדנו את הפרסום

דוד ביטן:  אחר-כך הוספנו במסגרת אותו חוק שאם מישהו מפרסם, אתה לא יכול למנוע פרסומים לגמרי, מישהו מפרסם משהו ומפרסם באותה מידה דף אחר באותו שבוע, באותו יום

דוד ביטן:  אני לא קיבלתי עדיין נתונים אם זה עזר אבל זה כבר עובד, אין לי בעיה עם זה

דוד ביטן:  לא צריכים שהמרלבורו יהיה מפורסם והקנט, היום אתה מעשן ואתה יודע מה את מעשן, אתה לא רואה את זה אף פעם

דוד ביטן:  בסדר, מקובל

דוד ביטן:  אנחנו רוצים לשדרג את העניין – לא רק למנוע פרסום אלא להוסיף פרסום יותר רציני בתחום הזה של מה זה גורם, למרות שיש פרסום על הגורם הזה ועל הגורם הזה

דוד ביטן:      אז אנחנו נאשר לכם את זה אבל תבואו עם נתונים לקריאה שנייה ושלישית, בסדר?     

ששון גואטה: אני יכול עוד משהו? תקשיב, יש פה משהו שקורה – יש כל מיני חלופות עישון שאנחנו יודעים שהם פחות מזיקים מהסיגריות

ששון גואטה:  הם פחות מזיקים

ששון גואטה:  אני לא אומר שהם בריאים, הם פחות מזיקים

ששון גואטה:  גם בנושא הזה, ברגע שיש מדינות בעולם שכן אימצו את הרעיון הזה, שזה משהו פחות מזיק עם כל הקטע שמדליקים, למה אנחנו לא מעודדים את זה אם זה פחות מזיק וגורם לפחות תחלואה? למה אנחנו עושים את הסיגריות ואת כל חלופות העישון באותה חבילה? הרי זה לא נכון לעשות את זה

ששון גואטה:  הנה, יושב לידי חברי, חבר הכנסת קלנר, שאמר נאום בן דקה, שהוא קרא איזה מחקר רפואי – אתה ראית את הנאום בן דקה שלו, שהוא קרא איזה מחקר רפואי בנושא הסיגריות? מתי זה היה?     

אריאל קלנר: לפני חצי שנה, זו חלופה שקראתי בעיתון

ששון גואטה: ספר להם

אריאל קלנר: קראתי שיש חלופות וזה מסוג הדברים שצריך באמת לבדוק אותם

אריאל קלנר:  קודם כל, לפני הכל אני רוצה לברך את אושר, על הדאגה שלו לבריאות הציבור

אריאל קלנר:  כנראה שזה חשוב לו ואני יודע שהוא עובד על זה ואני יודע שהדברים האלה בנפשו, ומי שדואג לבריאות הציבור אז צריך לברך אותו, וכנראה שהוא עושה את זה מכל הלב

אריאל קלנר:      אז קודם כל, בין הדברים שהעלינו פה, לבדוק אם זה מביא לירידה וכמה ירידה ואיך הדברים גם בעולם וגם בארץ – חשוב שיהיה הדוח הזה כדי שנעשה את הדברים - -     

דוד ביטן: אמרתי להם

אריאל קלנר: עכשיו, מה שחברי ששון העלה, את הנושא הזה של לבדל בין סוגים שונים – גם פה אנחנו צריכים לתת את תשומת הלב לזה

אריאל קלנר:  אם יש חלופות, אולי אנחנו רוצים דווקא לנתב את הציבור

דוד ביטן: זה לא נושא הדיון שלנו - -     

אריאל קלנר: נכון

דוד ביטן: - - אם כי, אני רוצה להגיד שיכול להיות שהנושא הזה צריך גם לחול על - -     

קריאה: זה גם על סיגריות אלקטרוניות, נכון?     

דוד ביטן: כן

אריאל קלנר: אבל אם אתה בא ואומר לאדם שגם ככה מעשן, אם אתה מנתב אותו למקום הפחות מזיק, הועלת בצורה מסוימת לציבור מאשר לבוא ולגרום לו להישאר במקום הגרוע שבו הוא נמצא

אריאל קלנר:      דבר נוסף – מדברים פה על תמונות

אריאל קלנר:  איזה סוג של תמונות, אני מנסה להבין?     

דוד ביטן: לא יודע

ששון גואטה: הילד בן ה-16 שקורא את האזהרה, הוא לא קורא שזה גורם לסרטן, לאירוע מוחי?     

קריאות: - - -      

שקלים: אני רק מזכיר שלפני כחצי שנה נפטר מידן קלר ז"ל, בן ה-16, כתוצאה משימוש בסיגריה אלקטרונית כי הריאות שלו קרסו

שקלים:  אני רק מזכיר לכם שאת יום העישון שעשינו כאן, בכנסת, הקדשנו לזכרו של מידן

אריאל קלנר: תראה, אני לא עושה פה הבהרות של אף אחד, אני רק העליתי נקודה לדיון

אריאל קלנר:  אבל נקודה נוספת שאני רוצה להבין בתור מישהו שהולך להצביע פה ובכלל, איזה תמונות אנחנו הולכים לראות? מצד אחד, לשים תמונות לא אפקטיביות, זה לא מעניין אף אחד, אף אחד מאיתנו לא יודע לקרוא רנטגן וזה לא מעניין אותנו

אריאל קלנר:  מצד שני, לשים תמונות טראומטיות, זה גם דבר שלא רוצים לראות, אולי לשים אותן בתוך החפיסות, אני לא יודע

נדא עליאן:    אני מבקשת להתייחס לכמה דברים

דוד ביטן: לא, אני רוצה להגיד לך שאנחנו משחקים עם עצמנו

דוד ביטן:  הכי טוב היה אם לא היה עישון

דוד ביטן:  לא יכולים למנוע עישון אז מתחילים את המשחקים מסביב

דוד ביטן:  כשזה דבר שהציבור לא יכול לעמוד בו, אז לא מונעים

דוד ביטן:  בסדר, אני לא נכנס לזה אבל מתחילים להגיד למנוע פרסום, תשים תמונה כזאת, תמונה אחרת כשה - - - לא מתייחסים

דוד ביטן:  אני לא מדבר על זיהום אוויר כי חלק גדול ממחלות הריאות גם באות מזיהום אוויר ולא רק מעישון סיגריות, ואתה לא יכול להבחין – אני לא יודע, אני לא רופא, אבל קשה מאוד להבחין מי אשם במה במחלות האלה, ולכן זה משולב, זה לא רק עישון

דוד ביטן:  גם המחלות שאתה ציינת זה לא רק מעישון אלא גם לגבי זיהום אוויר

דוד ביטן:  אתה יודע ממה אנשים נפטרים, מזה או מזה? אני לא יודע

דוד ביטן:      מכיוון שעד השעה 14:00 אני חייב לסיים את הכל, אז אני מבקש ממי שרוצה להתייחס, שיתייחס בקיצור נמרץ

דוד ביטן:  בכל מקרה, יהיה דיון לקראת קריאה שנייה ושלישית

דוד ביטן:  נתחיל עם האגודה למלחמה בסרטן, בבקשה

פאתן ג׳טאס: אני מנהל הפעילות בחברה הערבית באגודה למלחמה בסרטן

פאתן ג׳טאס:  שלום לכם

פאתן ג׳טאס:  מה שאנחנו צריכים להדגיש כאן זה שיש נתונים מדאיגים מאוד, שאנחנו מאחרים את הרכבת

פאתן ג׳טאס:  ב-2005 ישראל חתמה על האמנה הבינלאומית למסגרת פיקוח על הטבק

פאתן ג׳טאס:  בסוף 2018, בתחילת 2019, אכן היה ביצוע התיקון של החוק הגדול שהיה בנושא הטבק

פאתן ג׳טאס:  לצערי, דווקא שם היינו אמורים להוסיף את העניין של התמונות, שזה אכן יעזור

פאתן ג׳טאס:  בכל העולם, במחקרים ב-138 מדינות בעולם, כבר יש להם את התמונות האלה

פאתן ג׳טאס:  בכל המקומות האלה יש הוכחה שיש ירידה באחוז המעשנים באופן ברור

פאתן ג׳טאס:  האם זה מספיק לנו כאן? זה לא רק עניין אחד שאנחנו צריכים לעשות אותו אלא זו אכיפה של כמה פעולות ביחד שצריך לעשות אותן

פאתן ג׳טאס:      בואו נסתכל על סקר שהאגודה עשתה על אנשים מעשנים, מתוך האנשים שמעשנים כאן בארץ, לא במקום אחר, לא בקנדה ולא בשום מקום אחר: 74% מהאנשים שמעשנים השיבו על השאלה שאם יראו תמונות על החפיסה, אמרו שהם יירתעו לקחת את הקופסה הזאת

פאתן ג׳טאס:  בתוך האנשים הכלליים, 84$ מכלל הציבור, כן בעד שאכן תהיינה תמונות

פאתן ג׳טאס:      מה זאת אומרת תמונה? תמונה אומרת הכל גם למי שלא יודע לקרוא בכל השפות – תמונה אומרת הכל

פאתן ג׳טאס:  התמונה היא פרסום 24 שעות, 365 ימים בשנה, גם כשמעשנים ופותחים קופסה, גם כשזורקים אותה, התמונה אומרת מה שהיא צריכה להגיד

פאתן ג׳טאס:      אם אנחנו מסתכלים על אחוז העישון בשנים האחרונות – לצערי, אנחנו עומדים במקום, לא בגלל שהחוק לא הצליח להוריד משהו אלא בגלל שהכוח החזק של חברות הסיגריות וכל הדברים האלה, זה מאוד חזק מול כל האנשים האחרים לצערי הרב

פאתן ג׳טאס:  הם תמיד מקדמים אותנו בכמה צעדים קדימה

פאתן ג׳טאס:      אם אנחנו מסתכלים על כל העניין של הסיגריות האלקטרוניות – העניין הוא שאנשים מבוגרים יפסיקו לעשן, ולזה יש הרבה דרכים

פאתן ג׳טאס:  השאלה איך אתה מונע מאנשים חדשים להיכנס לעישון

פאתן ג׳טאס:  בשנים האלה נכנסו תלמידי כיתה ג' – אתם שומעים אותי? תלמידי כיתה ג' התחילו לעשן סיגריות אלקטרוניות

פאתן ג׳טאס:  ילדים, בנות בחברה הערבית כבר מכיתה ג' צועקים בתי הספר

פאתן ג׳טאס:  כאן בעצם הבעיה, וכשמסתכלים על כל הנושא הזה בכל יום בארץ, כל יום, 22 אנשים מתים מהעישון

פאתן ג׳טאס:  כל יום

פאתן ג׳טאס:  לצערי, זה לא פותח את החדשות בבוקר

פאתן ג׳טאס:  לא מזכירים אותם

פאתן ג׳טאס:  הם כאילו שקופים - -     

ששון גואטה: תגיד לי, ברוב המדינות בעולם, עם התמונות, הקופסה היא חומה או לבנה רגילה?     

פאתן ג׳טאס: קופסה עם תמונות - - -     

ששון גואטה: הרי הביאו לנו את כל הקופסאות, כולן נראות אותו דבר

דוד ביטן: רגע, אנחנו לא בהרצאה

פאתן ג׳טאס: אני חושב שאנחנו צריכים לעשות כמה דברים ביחד

פאתן ג׳טאס:  התמונה, יש לה כוח גדול, זה הדבר

פאתן ג׳טאס:  כולם כאן מסכימים שעישון מזיק לבריאות, נכון? על זה יש הסכמה

פאתן ג׳טאס:  החברה עצמה שהוציאה את זה – על זה אין ויכוח

דוד ביטן: אין ויכוח

פאתן ג׳טאס: אז לזה צריך עוד כמה צעדים: יש צעד של התמונות, יש צעד של הביצוע של אכיפת החוק

פאתן ג׳טאס:  אכיפת החוק די חלשה בארץ

פאתן ג׳טאס:  יש עניין של תקצוב במשרד הבריאות, איך הוא מטפל ואיך הוא נאבק בכל תופעת העישון, ויש את עניין המיסים

פאתן ג׳טאס:  בואו נסתכל על המיסים – אנחנו עדיין לפי דעתי, הבית הזה צריך להחליט גם על עניין המיסים, גם על העלאת המיסים על סיגריות אלקטרוניות שהוא מאוד חשוב - -     

דוד ביטן: רבותי, תתמקדו - - -     

פאתן ג׳טאס: אדוני היושב-ראש, זו חבילה - - -     

דוד ביטן: - - - בגלל בעיות תקציב הולכים להעלות את המס

פאתן ג׳טאס: - - וזו בעצם האחריות של הבית הזה, לדאוג לבריאות הציבור, וזה מה שאנחנו מצפים מהוועדה המכובדת שלכם

פאתן ג׳טאס:  אני מודה גם לאנשים שיזמו אתה חוק הזה כי זה חוק מאוד חשוב לכל הציבור בארץ הזאת

פאתן ג׳טאס:  תודה רבה

דוד ביטן: נציגי "עלה ירוק", בבקשה

גיל קיטאי: שלום

גיל קיטאי:  אני יושב-ראש "עלה ירוק"

גיל קיטאי:  אני אדבר בקצרה ולעניין: הרבה מחקרים אומרים שיש ירידה עם התמונות אבל האפקטיביות שמדינות הבינו זה שצריך להוסיף מספר למוקד שעוזר לך להיגמל

גיל קיטאי:  אם לא מוסיפים את המספר הזה, אז זה לא ממש אפקטיבי

דוד ביטן: במדינות אחרות יש את המספר הזה?     

גיל קיטאי: יש כאלה מדינות עם מספרים כאלה

דוד ביטן: חלק מהמדינות?     

גיל קיטאי: כן

גיל קיטאי:  לנו יש מוקד כזה בישראל – 6800*, מוקד מטעם המדינה, משרד הבריאות, לגמילה מעישון

גיל קיטאי:  אתה מקבל שש פגישות טלפוניות, אחר-כך אתה מקבל ליווי של עוד ארבע פגישות במשך שנה - -     

ששון גואטה: למה? קופת חולים מתקשרים אלי כל פעם שאני אבוא לגמילה בחינם

גיל קיטאי: - - בחינם

גיל קיטאי:  יש לך על קופסה, כמו שהראית, את האפשרות לפרסם

גיל קיטאי:  תפרסמו את האפשרות שיש לאנשים להיגמל מהדבר הזה

גיל קיטאי:  מי ששבר, שיתקן, זה הזמן

גיל קיטאי:  לאותה תמונה אין אפקטיביות

גיל קיטאי:  להוסיף לאותה תמונה את המספר של המוקד לגמילה - -      

ששון גואטה: אני איתך בנושא, אני לא נגד החוק

ששון גואטה:  הכל בסדר, אבל מה אני אומר? בואו נעזור למנוע מהילדים האלה לעשן בכל דרך

ששון גואטה:  הרי זה שהוא הוסיף – הנתון שאני שואל, אני יודע מה אני שואל

ששון גואטה:  עשו את הקופסה חומה, אחרי זה לחשוב שסיגריות גורמות לשבץ מוחי – מה זה עזר לי? אני רוצה לדעת אם זה הוריד את שיעור המעשנים

קריאה: אתה צודק

קריאה:  אז 6800* תעזור לך לדעת

ששון גואטה: עכשיו אמרת דבר מאוד חכם שהוא גם יהיה יעיל למדינה – מכל ההוצאות שאנחנו משלמים לכל הטיפולים הכימותרפיים, המחלות והבעיות, אז באמת אם נקשיב לחבר'ה הצעירים האלה ונעשה את זה וניקח את החלופות ונקטין את הנזק, ולאט לאט נגרום לאנשים פחות לעשן

ששון גואטה:  מה זה עזר לי? אני רוצה לדעת מה עזרה לי הקופסה החומה, עם כל זה - -     

גיל קיטאי: אם אתה רוצה להפסיק, למי אתה פונה עם הקופסה הזאת? אתה לא יודע

גיל קיטאי:  אבל אם יש לך מספר שאומר: רוצה להפסיק? תתקשר 6800*, בום, זה נגמר

קריאה: אנחנו חושבים שזה בהחלט רעיון מצוין

גיל קיטאי: דבר נוסף מאוד חשוב: סיגריות מכילות לא טבק, הן מכילות רעלים מאוד מסוכנים

גיל קיטאי:  צריך לזכור שרעל זה מסוכן, רעל זה רעיל

גיל קיטאי:  לכן, אני מבקש שתוסיפו בכל הקופסאות, יש לך בצד חלק ריק, תוסיפו QR שיוביל לאתר אינטרנטי שיראה את כל הרעלים שהן מכילות כי אם מוכרים לי סם מסוכן כמו ניקוטין, שזה סם מסוכן, טבק זה סם מסוכן למרות שאתם לא מכירים בזה, אבל סם מסוכן בתרגום המקורי זה poisons, ולכן זה רעל, ואם זה גורם ל-10,000 מתים בשנה אז צריך לעצור את הרעל הזה

דוד ביטן: בוא ניתן לכולם לדבר, חבל על הזמן

דוד ביטן:  זה לא דיון עכשיו בנושא העישון

דוד ביטן:  נרשמים יותר מדי אנשים

יבגני סובה: הפרסום על קופסת הסיגריות אמור למנוע ממני לקנות את הקופסה או לגרום לי לקנות קופסה בשביל לסרוק את הקוד ולהיכנס למשרד הבריאות? זו גם שאלה

יבגני סובה:  שוב, אני חושב שאם אני קונה סיגרה או לא קונה סיגריה, בחיים לא עישנתי סיגריה אחת אז לכן אני מסתכל מה טובת הציבור

יבגני סובה:  מה אני אמור לחשוב – להזדעזע מהתמונה שעל החפיסה, לראות למשל חצי גופה מתה, סליחה על הפרטים הקטנים ולראות שיניים צהובות או דברים כאלה בשביל שאני אחשוב פעמיים אם אני קונה את החפיסה הזאת או שאתה, כפי שאתה מציע, לקנות את החפיסה ולסרוק את הברקוד ולהגיד: עכשיו אני אתקשר למשרד הבריאות

יבגני סובה:  בוא נהיה קצת ריאליים

גיל קיטאי: לא, זה לא מה שאמרתי

יבגני סובה: לא, אמרת שנרשום את המספר טלפון לגמילה

יבגני סובה:  ואחר-כך אמרת שיהיה ברקוד כדי לסרוק בשביל להיכנס למשרד הבריאות

גיל קיטאי: לא, בצד, זה לא קשור

יבגני סובה: אני חושב שצריך להפחיד

גיל קיטאי: לא צריך להפחיד - - -     

יבגני סובה: 8,800 איש שמתים בשנה, זה לא מספיק לי בשביל להירתע

יבגני סובה:  אני מדבר על הרתעה

גיל קיטאי: צריך להדפיס את התמונה הזאת

גיל קיטאי:  בנוסף לתמונה, גם את המוקד לגמילה

דוד ביטן: זהו, מספיק

דוד ביטן:  דיברת

דוד ביטן:  תראו, אם אתם תמשיכו לדבר אז לא נעביר את זה היום

דוד ביטן:  יש לנו עד 14:00 כולל קריאת החוק כולל הערות כולל הכל

דוד ביטן:  אז תחליטו – אתם רוצים ישיבה כי אני עסוק

דוד ביטן:  אם אני דוחה את הישיבה הזאת, הישיבה הבאה בעוד שלושה חודשים

דוד ביטן:  אתם רוצים את זה?     בואו נשמע את נציג מועצת התלמידים והנוער

דוד ביטן:  בקצרה

איתן קוט: אני ממש בקצרה: בואו נתחיל ונגיד ככה שבני נוער בסוף, כשאנחנו נמצא בסביבה שלי או מסתכל על אנשים בבתי ספר אחרים, זה לא משנה איפה אתה נמצא, אתה תמיד תראה בן אדם שמעשן סיגריה אלקטרונית או סיגריה רגילה

איתן קוט:  זה באמת דבר שרואים אותו באופן קבוע וקונסיסטנטי, אפילו בשירותים, ברמה כזאת

איתן קוט:  זה מצב שבסוף ילדים נפגעים, עם כמה שאנחנו אומרים שנכון, סיגריות, רואים את זה וזה משפיע ומראה איזה מחלות יש

איתן קוט:  בסוף, כשבן נוער קונה, הוא לא מסתכל יותר מדי לעומק על הטקסט ואני מניח שגם אף אחד אחר פה מאיתנו

איתן קוט:  ובאמת, כשאנחנו שמים את זה ומראים תמונות פיסיות וגרפיות שמראות שיש בעיה כזו או אחרת, זה באמת נותן את המשמעות שבן נוער יירתע ויחשוב פעמיים שאולי יש פה בעיה וזה ימנע ממנו אפילו להתנסות בפעם הראשונה

איתן קוט:  אני לא מדבר על כאלה שהם מכורים מאוד אבל גם ההתנסות בפעם הראשונה, בין אם בסיגריות אלקטרוניות או סיגריות רגילות, זה מה שמונע מהם להתחיל להתמכר בסוף

איתן קוט:      אני בטוח שכולכם הורים לילדים ואני בטוח שאף אחד מכם לא רוצה שהילד שלו יגיע ויחזור הביתה עם ריח של סיגריות או תמצאו סיגריה אלקטרונית אצלו בחדר

איתן קוט:       אנחנו באמת מאמינים כמועצה שקידום החוק יעזור ובאמת ישפיע בסוף על כך שתלמידים פחות ופחות ישתמשו

איתן קוט:  זה היה קצר וקולע, תודה רבה

דוד ביטן: תודה רבה

דוד ביטן:  פרופסור חגי לוין בזום

דוד ביטן:  בבקשה

ששון גואטה: אני רוצה לוודא שקיימתם פגישה עם מישהו ש - -     

דוד ביטן: הוא שאל

ששון גואטה: לא, הוא שלח לי הודעה, לא הבנתי שהוא שייך לזה

דוד ביטן: אז אוקי, הודעה – אנחנו לא מקבלים כל הודעה

עידית חנוכה: נראה שפרופסור חגי לוין לא

דוד ביטן: מי זה עמוס האוזר מהמועצה הישראלית למניעת עישון? בבקשה בקיצור

גדעון האוזנר: אני רוצה לברך את חברי הכנסת על ההצעה הזאת

גדעון האוזנר:  אני קודם כל רוצה לתת תשובה על השאלה שהיושב-ראש שאל בתחילת הדיון והיא: התועלת ברגולציה של נושא העישון

גדעון האוזנר:  אם כן, בשנת 1983, שיעור העישון בישראל עמד על כ-40%

גדעון האוזנר:  מדינת ישראל ניגשה לרגולציה הזו מכמה כיוונים ביחד

גדעון האוזנר:  אם כן, קודם כל נחקק החוק הראשון שהטיל הגבלות על פרסומות לסיגריות – איסור פרסום ברדיו, איסור פרסום בטלוויזיה, הגבלות בעיתונים, איסור על תמונות מסוימות ואחר-כך זה הורחב - -      

דוד ביטן: לא נכון

דוד ביטן:  אם אתה מפרסם, אתה מפרסם באותה מידה גם את הנזקים של העישון

דוד ביטן:  זה מה שהחוק קבע, הוא לא מנע פרסום

גדעון האוזנר: רגע, אני רוצה להגיד לכם את התוצאה

דוד ביטן: אם עכשיו אתה מפרסם עמוד בעיתון "ידיעות אחרונות" פרסום על סיגריות, אתה באותה מידה צריך לפרסם עמוד

דוד ביטן:  זה לא מניעת פרסום, זה השוואת פרסום

דוד ביטן:  אני זוכר את החוק, הייתי יו"ר הקואליציה

גדעון האוזנר: נכון

גדעון האוזנר:  אנחנו מדברים על 2018 ואני הולך הרבה קודם, אדוני

גדעון האוזנר:  אני מתחיל ב-1983, כשישראל לקחה את זה על עצמה - -     

דוד ביטן: אתה מביא אותי ל-83? עוד פעם, אנחנו לא בהרצאה

דוד ביטן:  תהיו ענייניים להצעת החוק

גדעון האוזנר: - - כן, כן, היו 40%, היום יש 20%

גדעון האוזנר:  זאת אומרת שיש לנו תוצאות ואנחנו יודעים איך אנחנו משיגים את התוצאות, אנחנו פועלים במשולב

גדעון האוזנר:  ההצעה הזאת עם התמונות היא חלק ממאמץ כולל

גדעון האוזנר:       הממשלה עכשיו גם מציעה להעלות את המיסים על הסיגריות וזה חלק מאותו סיפור

דוד ביטן: המיסים לא עולים בגלל העישון, זה בגלל הכסף

דוד ביטן:  עזוב את זה, נו

גדעון האוזנר: עזוב את ה"בגלל", אבל זה מוריד

דוד ביטן: לא, בגלל שמעשנים הרבה, מעלים את המיסים

דוד ביטן:  אם לא היו מעשנים, לא היה מס

דוד ביטן:  אז עזוב, זה קשקוש

יבגני סובה: יש לך פאסיביים

יבגני סובה:  אם אני פאסיבי, אני לא משלם מיסים אבל עדיין, אני

דוד ביטן: המיסים אולי מורידים את הכמות של העישון

דוד ביטן:  זאת אומרת, אם אתה מעשן יותר מקופסה אחת, אתה מוריד ומעשן קופסה אחת

דוד ביטן:  יש כאלה שמעשנים סיגריה אחת, וזו אחת הבעיות המרכזיות בעישון שקיוסקים מוכרים סיגריה אחת במחיר מופקע לצעירים, לבני נוער בעיקר

קריאות: - - -      

גדעון האוזנר: אני רוצה להגיד שכשאנחנו מתחילים מאפס, אנחנו מתחילים ממינוס

גדעון האוזנר:  מה זאת אומרת ממינוס? אנחנו, היום, אחרי אותן מעל 30 מדינות, ואני רוצה להגיד שהמלחמה, כפי שהיא הייתה, היא הזיקה למלחמה בעישון מכיוון ששיעור העישון עולה במלחמה

דוד ביטן: יש לחצים

גדעון האוזנר: עולה הרבה

גדעון האוזנר:  זאת אומרת - -     

דוד ביטן: מה עם אלה שעושים דיאטה? אני לא מעשן אבל אלה שעושים דיאטה מעשנים יותר בגלל שהם עושים דיאטה ואז הם משמינים גם כן

גדעון האוזנר: נכון

גדעון האוזנר:  אבל צריך לזכור שאנחנו צריכים לכפר על - - - ואנחנו לא עושים מספיק

גדעון האוזנר:  תודה

דוד ביטן: תודה רבה

דוד ביטן:  היועצת המשפטית, רצית להגיד כמה דברים?     

אביגיל כספי: תוך כדי ההצעה?     

דוד ביטן: יש לך הערה מיוחדת? לא

דוד ביטן:  אז בואו נקריא

אביגיל כספי: העקרונות אותם עקרונות

דוד ביטן: רגע, אתם כולכם רוצים לדבר, לא נספיק את החוק

דוד ביטן:  שמענו את האנשים המרכזיים בתחום

דוד ביטן:  בסדר, אני יודע שיש הרבה עמותות ואל תפגעו אם אני לא אתן לכם הפעם

דוד ביטן:  בקריאה שנייה ושלישית אני אתן לכם, בסדר? בואו נסיים ואחר-כך אני אתן

דוד ביטן:  אני בשעה 14:00 חייב לסיים

אביגיל כספי: כמובן שנשנה את השנה

אביגיל כספי:  "הצעת חוק איסור פרסומת והגבלת השיווק של מוצרי טבק ועישון (תיקון – תמונה בדבר נזקי העישון), התשפ"ג–2023 יש לי כמה הערות לגבי הנוסח ואני אעבור עליהן: דבר ראשון, התיקון שמוצע הוא בשני מקומות – האחד הוא בסעיף 9ב

אביגיל כספי:  9ב זה סעיף שמדבר על חפיסה אחידה – מה מותר ומה אסור שיופיע על החפיסה ומוצא להוסיף את העניין של תמונה

אביגיל כספי:  זה יישאר

אביגיל כספי:  לגבי תמונה – נכתוב שזו תמונה לפי הכללים שנקבעו בסעיף של התמונה

אביגיל כספי:      לגבי תיקון סעיף 9 – אני מציעה להפריד את זה, שזה יהיה בסעיף נפרד והחובה לגבי תמונה תיקבע באותו נושא שקבוע ב9ג, שמדבר על סימונים וזה יהיה שיהיה איסור לשווק מוצר עישון אלא אם כן החפיסה או האריזה כוללת תמונה

אביגיל כספי:  שיהיה ברור שכוללת תמונה זה לא כוללת בתוכה תמונה אלא זה חלק מהאריזה האחידה

דוד ביטן: תודה רבה

דוד ביטן:  זה לגבי מה?     

אביגיל כספי: סעיף 9 עוסק באזהרה אז במקום שזה יהיה חלק מההוראות שעוסקות באזהרה, יהיה סעיף ייעודי שעוסק בתמונות בדבר נזקי העישון, ושם יהיה קבוע מצד אחד איסור השיווק בחפיסה שכוללת תמונה, ואחר-כך יהיו הוראות בקשר לתקנות – התקנות יהיו מצד אחד - -     

דוד ביטן: זה לגבי הפרסום

דוד ביטן:  זאת אומרת, שהיצרן חייב בחפיסה לדאוג לפרסום הזה

אביגיל כספי: חייב שעל גבי החפיסה - -     

דוד ביטן: ומה קורה עם זה שלכם? המשווק? אם סיגריות מגיעות מיהודה ושומרון, שם זה לא חל, נכון?     

אביגיל כספי: אבל אסור לו לשווק את זה

דוד ביטן: זה כתוב באיזה מקום בחוק?     

אביגיל כספי: כן

אביגיל כספי:  אנחנו לא רואים את זה בהצעת החוק כי הצעת החוק משולבת בתוך סעיף 9 אבל החל מסעיף 9 אנחנו רואים כל מיני הוראות שעוסקות בנושא של איפה מותר לשווק את חפיסות הסיגריות

אביגיל כספי:  סעיף 9 מדבר על האזהרה: לא ישווק אדם מוצרי עישון בחפיסה או באריזה אלא אם כן מופיעה אזהרה

אביגיל כספי:      אחר-כך יש לי את סעיף 9ב, שעוסק בחפיסה – לא ישווק אדם מוצר עישון בחפיסה או באריזה אחרת אלא אם כן היא בצבע מסוים והיא כוללת את כל הפרטים כמו אזהרה

אביגיל כספי:      סימון – פה אנחנו נכניס את זה ש - -     

דוד ביטן: רגע, 45 יום זה לא יספיק

אביגיל כספי: עוד רגע לגבי ה-45 ימים

אביגיל כספי:  לגבי העניין של התמונות – בתמונות עצמן יש שני דברים שצריך להסביר: 1

אביגיל כספי:  הכללים לגבי המיקור שלהם, הגודל, העיצוב וכולי

אביגיל כספי:  אז לשר תהיה סמכות לקבוע תקנות חובה כמו שמופיע היום בהצעת החוק - -     

דוד ביטן: לכמה זמן התקנות?     

אביגיל כספי: אנחנו לא קוצבים זמן לתקנות

דוד ביטן: אז נקצוב זמן, למה לא?     

גדעון האוזנר: בחוק של 83 אין תקנות בכלל - - -     

אביגיל כספי: רגע, אני רק אסיים להציג את העניין: מעבר לאיפה התמונות צריכות להיות ממוקמות וכולי, צריך גם להיות מאגר של תמונות

אביגיל כספי:  אז התקנות גם יקבעו את מאגר התמונות

אביגיל כספי:      לשר תהיה סמכות - -     

דוד ביטן: מאגר שיכול להשתנות

אביגיל כספי: כן, כן

שקלים: אבל שיהיו תואמות את הטקסט שנכתב

אביגיל כספי: הטקס זה האזהרות, זה כבר מוגדר בחקיקה, ולהוסיף תמונות

יבגני סובה: כל חברה תחליט מה התמונה על החפיסה?     

קריאה: יש עוד מדינה בעולם שזה עובד ככה?     

דוד ביטן: המדינה תקבע ועדה והם יבחרו איזו תמונה הם רוצים

קריאה: אבל התמונה צריכה להיות זהה לכל החפיסות?     

יבגני סובה: התמונה צריכה להיות זהה אבל מחליפים את התמונות, זו הכוונה?     

קריאות: - - -      

יבגני סובה: דוד, סליחה, הכוונה שמחליפים תמונה לכל החפיסות והמדינה מחליטה שכל כמה חודשים מחליפים תמונה

יבגני סובה:  שלא יווצר מצב שיש תמונה אחת ותמונה אחרת כי אז יש פה אפליה

דוד ביטן: איזה אפליה?     

יבגני סובה: 	לא, יש לך סיגריות של חברות שונות ופתאום יש לך תמונות שונות

יבגני סובה:  אז למה שתכפה על חברה אחרת לשים תמונה אחת ולחברה אחרת לשים תמונה אחרת

יבגני סובה:  הבנת? האזהרה זו אותה אזהרה אבל תמונה – מישהו יכול להגיד: אתה נכנס לי פה לעסק שלי

יבגני סובה:  אתה שם תמונה יותר גרועה או יותר טובה וזה לא עובד ככה

יבגני סובה:  או שהמדינה מחליטה על תמונה אחידה לתקופה מסוימת, למשל לחצי שנה ואז מחליפים את התמונה כי אי אפשר לשים כמה תמונות - -      

קריאה: - - -      

יבגני סובה: לא, אין דבר כזה

יבגני סובה:  אתם תייצרו פה בעיות משפטיות

דוד ביטן: מה שנקבע, זה מה שיהיה

שקלים: רגע, יש עכשיו מגוון של אזהרות

יבגני סובה: לפחות שהחברה תחליט מה התמונה שהיא רוצה לשים

שקלים: בסדר, אותו דבר

שקלים:  כשיש את אותן אזהרות, מתאימים להם תמונות

יבגני סובה: אין בעיה אבל זה סותר את ההצעה שמשרד הבריאות החליט מה התמונה

אביגיל כספי: אני רוצה להתייחס - -     

דוד ביטן: חיכינו בסבלנות - - -      

אביגיל כספי: חבר הכנסת המציע העלה עכשיו משהו שלא מופיע בהצעת החוק המקורית, שהתמונה צריכה להיות תואמת את הכתוב

אביגיל כספי:  זאת אומרת, שאם מדובר על

אביגיל כספי:  נשמח לשמוע התייחסות של משרד הבריאות על זה

דוד ביטן: אולי תיתן דוגמה?     

שקלים: העישון מזיק ללב, לא יודע מה

שקלים:  אוקי?  דוגמה לתמונה שמראה את הריאות שלך או שיניים למשל

דוד ביטן: משרד הבריאות, כמה כיתובים של אזהרות יש?     

יוסף גולדברג: נכון להיום יש אזהרות שנקבעו בחוק - -     

דוד ביטן: אז מה שהוא אומר, להתאים את התמונה לכיתוב

יוסף גולדברג: נכון, יש בזה הרבה היגיון

דוד ביטן: אז יש לנו בקשה אחת, משרד הבריאות, תכף אתן לכם להעיר בנושא, הייתם צריכים בן אדם שיחשוב על זה לפני אבל לא משנה כדי שהיועצת שלנו תוכל לבדוק את זה, אבל מה שאומרים כאן: קודם כל, שיהיו תמונות אחידות במובן הזה שרק את התמונות האלה אתם יכולים לפרסם ולא תמונות אחרות

דוד ביטן:  אז אם מחליטים לפרסם עוד, אז שכולם יפרסמו

דוד ביטן:      עכשיו, הוא טוען עכשיו שצריך להתייחס לאזהרה, וזה מקובל עלי, אז צריך להיות מאגר תמונות שמתייחס לפי אזהרות

דוד ביטן:      מה ההערות שלכם לעניין הזה?     

יוסף גולדברג: אנחנו כמובן מסכימים ותומכים בעקרונות של הצעת החוק, שתתווסף תמונה לאריזה האחידה, אותו תיקון שהכנסנו ב-2018 לחוק

יוסף גולדברג:  אבל אנחנו חושבים, שכמו שאתה הצעת, אדוני היושב-ראש, שצריך לבחון את זה, איך בדיוק נעשה את זה, על איזה סוגי מוצרי עישון, בהמשך להערות שנשמעו כאן

יוסף גולדברג:  הרי מוצרי עישון זו חבילה רחבה של מוצרים, להחיל את אותן תמונות ואזהרות על כל מוצרי העישון או שאולי נתחיל עם מוצר ראשוני מסוים כמו סיגריות לדוגמה, ואחרי זה נמשיך לסיגריה אלקטרונית?      

דוד ביטן: סעיף 9 מתייחס רק לסיגריות?     

אביגיל כספי: סעיף 9 מתייחס לכל - - - וקובע אזהרות שונות

יוסף גולדברג: לכן אנחנו מציעים שהתמונה תהיה ביחד עם האזהרה, יש בזה הרבה היגיון

יוסף גולדברג:  לכן נבקש לקראת קריאה שנייה ושלישית, וכבר היינו בשיח עם היועצת המשפטית של הוועדה ועם משרד המשפטים, שנגבש איזו שהיא הצעה יותר מדויקת - -     

דוד ביטן: אין בעיה, בסדר, אבל אנחנו צריכים לכתוב את זה בדברי ההסבר שאנחנו מאשרים כבר בקריאה הראשונה שיש לנו התייחסות, אז תדברו איתם שהדברים האלה ייכנסו

יוסף גולדברג: לכן גם חשוב לי לומר את העקרונות כאן: ראשית, שתהיה גמישות לשר לקבוע תקנות אולי לחלק מהמוצרים ולא לכל המוצרים בבת אחת

יוסף גולדברג:  לכן אנחנו מבקשים שבנוסח יהיה: השר רשאי לקבוע - -     

יבגני סובה: לא, אבל זה באישור של הוועדה

יבגני סובה:  השר יכול לקבוע תקנות אבל את מבקשת מהוועדה לאשר משהו שהשר עוד לא החליט

יוסף גולדברג: כמובן שבאישור

יבגני סובה: השר יכול לקבוע תקנות שהוועדה תאשר, זה אל"ף-בי"ת של הכנסת

יוסף גולדברג: נכון

יוסף גולדברג:  זה נושא נוסף שאנחנו צריכים - -     

דוד ביטן: רגע, לתת לשר אפשרות להוסיף מוצרים

דוד ביטן:  זאת אומרת, אם יש מוצר חדש בשוק, הם צריכים לבוא לעשות תיקון חקיקה, הוא יוציא תקנה חדשה מיוחדת רק לעניין הזה

דוד ביטן:  כל פעם יש שינויים וחידושים, להכניס את זה לחוק

דוד ביטן:  אנחנו נתקן את סעיף 9

יבגני סובה: אבל דוד, מה חדש? מה יכול להיות חדש?     

דוד ביטן: רגע, לאט לאט

דוד ביטן:  אנחנו עושים תיקון עקיף לסעיף 9 לעניין סוג המוצרים, שמאפשר לשר להוסיף מוצרים לחוק כולל הפרסום, כולל זה, באופן אוטומטי שהוא יקבל החלטה, יעביר את זה לדיון בוועדה ונסיים את העניין

יבגני סובה: כשאתה אומר "השר רשאי", אז ברור שהוא רשאי אבל אם אתה מוסיף שהשר צריך לקבוע תקנות בהתאם לאישור של הוועדה, אז ברור שהוועדה תאשר

יבגני סובה:  הוא יכול לקבוע, השר יכול לקבוע תקנות, יבוא לוועדה ונאשר

דוד ביטן: לא, יש סעיף 3 פה, ואני מדבר על מוצר חדש שלא היה בשוק, הוא מביא - -     

קריאה: הבנתי, שלא יעבור את כל התהליך הזה מחדש

יבגני סובה: לא, הוא לא צריך לעבור מחדש

דוד ביטן: צריך להודיע לאשר את זה

דוד ביטן:  יש לפעמים מוצר שחברות הטבק יגידו שזה לא נכון

יבגני סובה: זה לא תואם את סעיף 9 במשהו חדש

יוסף גולדברג: אדוני, אנחנו מדברים גם על המוצרים הקיימים

דוד ביטן: גם הקיימים וגם החדשים, הבנתי

דוד ביטן:  לגבי הקיימים – אין בעיה

דוד ביטן:  החוק מדבר, סעיף 9 מדבר על כל המוצרים

יוסף גולדברג: לא, אנחנו היינו בקשר עם הייעוץ המשפטי של הוועדה כדי לנסות שיאפשר לנו את הגמישות המרבית

יוסף גולדברג:  לכן אנחנו נמשיך - -     

דוד ביטן: אני בא ואומר שאנחנו נעשה תיקון לסעיף 9

דוד ביטן:  אם יש מוצר, נכון להיום, שהוא קיים בשוק והוא לא בפנים אז נכניס אותו עכשיו

דוד ביטן:  וגם חדש שיהיה בעוד שלוש שנים – נאפשר איזה שהוא תהליך שאפשר להכניס אותו גם, בלי תיקון

דוד ביטן:  הבנתם?     

יוסף גולדברג: זה דבר אחד, שאנחנו רוצים פה את הגמישות

יוסף גולדברג:  דבר שני, חשבנו שרוצים עוד לבחון את זה על האפשרות שהחוק כבר יקבע את כל העקרונות לאותה אזהרה יחד עם תמונה, והתמונות עצמן יפורסמו על-ידי מנכ"ל משרד הבריאות באתר האינטרנט של המשרד

דוד ביטן: בסדר גמור

יבגני סובה: דוד, עישון זה עישון

יבגני סובה:  זה לא מוצרי קנביס, ששם יש כל מיני אופציות

יבגני סובה:  האם אתה מגדיר כמוצרי עישון אז נגמר הסיפור

יבגני סובה:  אי אפשר לעשן במדבקות, נכון?     

פאתן ג׳טאס: מוצרי טבק

יבגני סובה: בסדר, אבל טבק אתה מעשן, אתה לא לוקח טיפות לפה כמו קנביס וכולי

יוסף גולדברג: מה שאני מנסה לומר זה שנרצה לקבוע תמונות שונות - -     

דוד ביטן: לא, כל פעם יש חידושים והמצאות

יבגני סובה: לא, הוא דיבר על המוצרים החדשים ש - -     

דוד ביטן: יכול להיות מוצר

דוד ביטן:  אני רק נותן אופציה לשר להכניס את המוצר

יבגני סובה: כל מה שבהגדרה של עישון

יבגני סובה:  טבק אתה מעשן, אתה לא שותה

דוד ביטן: לא, לא, זה לא הולך ככה

דוד ביטן:  היה ויכוח גדול – מדבקות, היה ויכוח אם זה עישון בכלל

קריאה: יש לעיסה, יש טבק ללעיסה

קריאות: - - -      

יבגני סובה: טבק לעיסה, נכנס להגדרה של עישון?     

ששון גואטה: אם לא מעשנים את זה, למה כן?     

יוסף גולדברג: סליחה, לכן הגמישות שאני מדברת עליה היא גם אולי לגבי חלק ממוצרי העישון כמו לדוגמה מקטרת, שזה גם מוצר עישון

יוסף גולדברג:  לגבי זה, יכול להיות שלא נרצה לקבוע את - -     

דוד ביטן: למה? למה רק הפרופסורים מעשנים מקטרת? אז יש להם בעיה

יוסף גולדברג: אני לא יודעת

יוסף גולדברג:  נתתי דוגמה לאיזו שהיא גמישות - -     

יבגני סובה: אתה דוקטור, למה אתה מעליב פרופסורים? יש לך תואר דוקטור כבוד, למה אתה מעליב פרופסורים?     

קריאות: - - -      

יוסף גולדברג: עוד הערה אחת: אנחנו גם נרצה אולי לתקן - -     

דוד ביטן: אבל הייתם צריכים לתת את זה מראש

דוד ביטן:  לפעם הבאה, תלמדו לחוק אחר לבוא מוכנים מראש

דוד ביטן:  משנים את ה-45 יום לשלושה חודשים

יוסף גולדברג: רק רגע, גם את סעיף 9 עצמו, לגבי האזהרות, אנחנו נרצה שהאזהרות יחד עם התמונות יוטמעו כחלק מהאריזה

יוסף גולדברג:  אז גם בנוסח של סעיף 9, שמדבר היום על האזהרות, אני מניחה שנרצה לעשות שם שינוי

דוד ביטן: מה, חיכיתם לחוק הזה כדי לשנות את כל הדברים האלה? מה עוד? אז כל הניסוחים האלה, כל הדברים האלה, אנחנו נאשר את זה בכפוף לזה שאתם תעשו את התיקונים הנוספים יחד איתך

דוד ביטן:  מה שיכול להיכנס לקריאה ראשונה, נכניס אותו

גדעון האוזנר: הצמידות הזאת בין האזהרה לבין התמונה היא בעייתית

גדעון האוזנר:  למה

גדעון האוזנר:  מכיוון שבסופו של דבר, משרד הבריאות לא ממש אוכף את הרוטציה של האזהרות, ולמעשה קורה הרבה - -     

דוד ביטן: לא, לא

דוד ביטן:  זה אומר שאם יש שינוי, הרי זה דברים שנעים כל הזמן

דוד ביטן:  הם יכולים פעם בשנה לשנות גם את האזהרות וגם את התמונות

דוד ביטן:  מה הבעיה? אני לא מבין

גדעון האוזנר: זה ברור, אבל זה לא מה שהתכוונתי

דוד ביטן: הם יכולים לשנות את זה כל הזמן

גדעון האוזנר: אני התכוונתי למשל שיש סיגריה שמיועדת לגברים, שאם יפרסמו עליה שהיא מסוכנת לנשים בהיריון, אז - -     

דוד ביטן: אבל הם נראים לך מטומטמים? אני לא מבין את זה

דוד ביטן:  אתה לא מעריך את הפקידות שמטפלת בזה? אל תגזים, באמת

דוד ביטן:  הם לא יעשו דבר כזה

גדעון האוזנר: אף אחד לא בודק את הצמידות

דוד ביטן: אתה יודע, תקשיב רגע: אמרתי לרשות התחרות בישיבה הקודמת שהביאו כל מיני דברים קיצוניים ורצו לעשות תיקון לחוק, אמרתי להם: לכו תראו את הסרט "כל הפחדים כולם" ואחר-כך תבואו אלי

דוד ביטן:  יש גבול לדברים האלה

דוד ביטן:  אני מאוד מעריך את הפקידות שמטפלת במשרד הבריאות ועושה עבודה טובה, בואו נעריך שהם יודעים מה שהם עושים והם לא יעשו דברים כאלה

דוד ביטן:  לא צריך להגזים, על זה אני לא עושה חקיקה

דוד ביטן:      לפני שמסיימים, מה רצית להגיד, הצבעת כל הזמן

רעות תותי נאור: אני מובילה מיזם חינוכי של רשת "אמית"

דוד ביטן: התייחסות לסעיף

רעות תותי נאור: אני רוצה שנתייחס לקהל היעד, לשאלות שאתם אמרתם

רעות תותי נאור:  קודם כל, קהל היעד מבחינת הצילומים, הוא נוער וילדים

רעות תותי נאור:  קהל היעד הוא לא מבוגרים ולכן אין משמעות אם זה יהיה על קופסה לבנה, אם זה יהיה על קופסה חומה, אנחנו פונים אליהם

רעות תותי נאור:  וכשאנחנו פונים לקהל היעד שהוא ילדים, אז בעצם - -     

דוד ביטן: קהל היעד הוא כללי, לאו דווקא ילדים

רעות תותי נאור: אתה צודק מצד אחד, ומצד שני כבר קיבלנו פה הוכחות שלאנשים זה פחות רלוונטי, וזה בסדר

רעות תותי נאור:  הם מכורים, הם כבר בתוך זה

רעות תותי נאור:  לעומת זאת, תמונה - -         

דוד ביטן: לא נכון, הם יכולים להוריד את הכמות

רעות תותי נאור: הלוואי, הלוואי - -     

דוד ביטן: יש הרבה שמורידים את הכמות

רעות תותי נאור: - - אני אופטימית יחד איתך - -     

דוד ביטן: גם בגלל כסף, גם בגלל מחלות

רעות תותי נאור: אדוני, אני אופטימית יחד איתך, ומצד שני אני גם מנסה להיות פרקטית

רעות תותי נאור:  בסוף, התמונות הן הכי רלוונטיות לילדים ולנוער

רעות תותי נאור:  ילדים ונוער, זאת השפה שלהם

רעות תותי נאור:  אם נדבר בשפה שלהם, אנחנו נצליח לעשות שינוי

רעות תותי נאור:  ולכן, יש משמעות גם לאיזה תמונות נבחר - -     

דוד ביטן: אבל זה לא בדיון של עכשיו

דוד ביטן:  כשהשר יביא לנו את ההגדרה, אז נעשה דיון על סוג התמונה וכל הדברים האלה

דוד ביטן:      אני מבקש שתסיימי את הרעיון שלך

אביגיל כספי: אז דבר ראשון, לגבי הרעיון של השפה - -     

קריאות: - - -      

דוד ביטן: רגע, אני חייב לסיים את זה

אביגיל כספי: לגבי הרעיון שעלה להוסיף מוצרי עישון על-ידי השר: כעיקרון, החוק חל על מוצרי עישון והם מוגדרים בחוק

דוד ביטן: אם יש מוצר חדש?     

אביגיל כספי: אז זה כבר בהגדרה של מוצרי עישון, לתת הסמכה לשר - -     

דוד ביטן: תקני את זה

דוד ביטן:  תקני את הסעיף

אביגיל כספי: אז אני מציעה שאולי זה יידון לקראת - -     

דוד ביטן: בסדר, אין לי בעיה אבל תכניסי את זה לדברי ההסבר

אביגיל כספי: אוקי

אביגיל כספי:  דבר נוסף – דיברנו קודם על שני סוגי תקנות שיהיו: תקנות חובה שיהיו לגבי ההוראות של התמונות, גודל צורה וכולי ומאגר התמונות, ולהוסיף תקנות רשות, שזה יהיה לסוגים שונים של מוצרי עישון, הוראות שונות

אביגיל כספי:       ונדייק בנוסח את העניין שיכול להיות שלגבי מוצרים שונים לא יקבעו תמונות

אביגיל כספי:  זאת אומרת, יכול להיות שזה יהיה הדרגתי, לפעמים אין תמונות לגבי מוצרים שונים אז השר יכול לקבוע רק לגבי מוצרי עישון

דוד ביטן: בסדר, שיביאו את זה

דוד ביטן:  אבל אני רוצה שתעשי את זה תוך חצי שנה, אני רוצה לראות את - -      

אביגיל כספי: בסדר, תכף נגיע לתחולה

דוד ביטן: לא על התחולה, לגבי התקנות, שהשר יתקין את התקנות תוך חצי שנה

קריאות: אבל אנחנו לא - - -     

דוד ביטן: מה לעשות? ככה אני החלטתי

דוד ביטן:  הם יונחו בוועדה תוך חצי שנה, התקנות

דוד ביטן:  כל הסיפור הזה שלוקח לכם שלוש שנים לעשות תקנות הוא לא מקובל עלי

דוד ביטן:  אתם כותבים תקנות? תעשו את זה מהר

דוד ביטן:  מה החוכמה? אנחנו עושים תקנות מהר ובסוף אתם, עד שאתם מביאים את התקנות לביצוע, לוקח לפעמים שנתיים

דוד ביטן:  זה לא מקובל עלי

יוסף גולדברג: אבל כדי שההוראות יהיו יעילות, כן צריך לבדוק

יוסף גולדברג:  צריך לעשות פה התייעצויות - -     

דוד ביטן: בסדר, חצי שנה יש לכם לדבר הזה

דוד ביטן:  תמשיכי

יוסף גולדברג: גם החלוקה שהיועצת המשפטית הציעה לגבי תקנות חובה ורשות – אני חייבת לומר שלא הבנתי עד הסוף

דוד ביטן: לא משנה, זה לא להעביר את זה עכשיו

יוסף גולדברג: אבל זה משהו שמופיע בהצעת החוק של המציע, ששר הבריאות יקבע תקנות ולא שלשר הבריאות תהיה רשות להתקין תקנות

דוד ביטן: בסדר גמור, מקובל עלי

יוסף גולדברג: אז התקנות לגבי - - - הן תקנות חובה

דוד ביטן: בסדר

דוד ביטן:  אני רק רוצה להגיד לכם שכשקובעים תקנות ולוקח לפעמים שנתיים, שלוש, ארבע לפעמים, אני בעמדה שצריך לתת חיוב ישיר לזה שלא מתקינים תקנות, בדיוק כמו שמאשרים שמישהו לא עושה משהו שכתוב בחוק, אז יכולים לחייב אותו בחיוב ישיר

דוד ביטן:  כל השיטה הזאת שאין חיוב ישיר בממשלה, עלי הוא לא מקובל אבל אני לא רוצה לשנות עכשיו סדרי עולם ולפחות נקבע תאריך

אביגיל כספי: לא, אבל אני חייבת לומר שאם יש הוראה בחוק לגבי תקנות ראשונות, ברור שהן צריכות להיות תקנות חובה כי אם התקנות - - - משמעות לחצי שנה

דוד ביטן: עוד משהו?     

אביגיל כספי: כן

אביגיל כספי:  בגלל שהזזנו את הסעיף, כמובן שצריך לקבוע סעיף עונשין חדש שיהיה מתאים כי זה כבר לא בתוך סעיף 9

אביגיל כספי:      לגבי העניין של 45 יום - -     

דוד ביטן: לא, זה מהיר מדי

אביגיל כספי: 45 יום אני מציעה – ברגע שאנחנו תלויים בתקנות, שבתקנות עצמן ייקבע תוך כמה זמן זה כי זה נורא תלוי בכמה זמן היערכות נדרש

אביגיל כספי:  יכול להיות שלגבי מוצרים - -     

דוד ביטן: אז זה מתאים לחצי שנה - -     

אביגיל כספי: - - - בתקנות עצמן ייקבע תוך כמה זמן התחולה שלהן תהיה

אביגיל כספי:  יכול להיות שהתחולה יכולה להיות - -     

דוד ביטן: אז תכתבי

אביגיל כספי: זה הכלל הרגיל

אביגיל כספי:  אנחנו לא כותבים בחקיקה תוך כמה זמן התחולה של התקנות

דוד ביטן: אז עכשיו בכלל יש לי סיבה לקבוע מועד, נכון?     

רעות תותי נאור: חשוב לנו שהוא יהיה ריאלי שנסיים את העבודה

דוד ביטן: זה לא יאריך כי בלי התקנות אי אפשר לפרסם כלום

דוד ביטן:  אתה לא יכול להגיד לפרסם ואין מה לפרסם, נכון? אז זה צודק

קריאות: - - -      

אביגיל כספי: אבל גם ה-45 מדבר על התקנות שיהיו תוך 45, אבל גם זה תלוי בתקנות

יוסף גולדברג: אני מציעה לא לסכם את הדברים כאן

יוסף גולדברג:  אני חושבת שהדרך הטובה ביותר זה שהחוק יקבע כבר את העקרונות ולא נצטרך בכלל תקנות, והתמונות עצמן יתפרסמו באתר המשרד, כמו שאנחנו עושים עם ההודעות - - -     

דוד ביטן: אז אתם לא רוצים תקנות בכלל

יוסף גולדברג: אנחנו רוצים לבדוק את האפשרות הזאת לקראת קריאה שנייה ושלישית

דוד ביטן: אין לי עם זה בעיה גם כן

דוד ביטן:  בסדר

יוסף גולדברג: אנחנו רוצים לבדוק את מרחב הגמישות לקראת קריאה שנייה ושלישית, כולל גמישות

יוסף גולדברג:  ואם נחליט שאין ברירה - -     

דוד ביטן: מה שאומר, שלא צריך תקנות

אביגיל כספי: שנייה, אני אסביר

יוסף גולדברג: זו העדיפות מבחינתנו, לקבוע את הכל בחוק ושאת התמונות עצמן נקבע - -     

דוד ביטן: בואי נגיד שתסכמו ביניכם, הכי טוב

יוסף גולדברג: נכון, ולכן - -     

קריאות: - - -      

אביגיל כספי: מה שיועצת המשפטית של משרד הבריאות מציעה זה שיש לנו לדוגמה, בחוק פה, את מה להם הודעת הנגד, שאם מופיעה מודעה בעיתון, יש מודעה נגדית שמדברת על

אביגיל כספי:  לגבי המודעות האלה, כתוב שמנכ"ל המשרד יכול לפרסם מהן הודעות הנגד

אביגיל כספי:  אבל אז, אין סעיף עונשי על מי שלא פרסם הודעת נגד כפי שמנכ"ל המשרד פרסם

אביגיל כספי:  כלומר, אם זה לא משהו שמופיע בתקנות, אי אפשר אחר-כך לשים על זה סעיף פלילי

אביגיל כספי:  ולכן, אני מציעה שכרגע, בגלל שזו הצעת חוק לקריאה ראשונה, כן נדבר על זה שיהיו תקנות

אביגיל כספי:  אם אחר-כך נמצא קונסטלציה שבה גם מנכ"ל המשרד יכול לפרסם וזה ייתן את הגמישות לתחלופה יותר גבוהה של התמונות וכולי - -     

שקלים: או אפילו לפרסם במקביל כמה

שקלים:  למה כל פעם ללכת על תמונה אחרת?     

דוד ביטן: ככה זה נעשה

דוד ביטן:  נאשר את החוק אבל יש תהליכים

שקלים: אין בעיה אבל אתה יכול לקחת מגוון של תמונות ומגוון של - -     

דוד ביטן: אבל צריך לעבוד על זה, מה אתה רוצה?     

שקלים: - - שזה יהיה רנדומלי

דוד ביטן: לא, לא

יוסף גולדברג: לקריאה ראשונה תתנו לנו את מרב הגמישות

יוסף גולדברג:  אנחנו נעבוד על זה גם לקראת קריאה שנייה ושלישית

דוד ביטן: אבל יש דברים שאי אפשר לעשות, שמעת את היועצת המשפטית

דוד ביטן:  בכל זאת, המומחיות שלה בעניין הזה היא גם מומחיות בנושאים של תקלות ומה נעשה ומה לא נעשה

יוסף גולדברג: אין בינינו מחלוקת - -     

דוד ביטן: תשכנעו אותם, זה מקובל עלי

דוד ביטן:  בעניין הזה אין בעיה, תתאמו ביניכם

דוד ביטן:  לא חייבים כרגע לסכם את זה, אפשר לעשות את זה

אביגיל כספי: אז 45 יום – הורדנו את זה

אביגיל כספי:       תחילה – האמת שברגע - -     

דוד ביטן: תחולה לא צריכים כרגע

אביגיל כספי: - - אם כתבנו תקנות תוך חצי שנה אז אין משמעות לתחילה

דוד ביטן: מה רצית, שיעשו תקנות - - - לא הבנתי

דוד ביטן:  זה מה שרצית?     

שקלים: לא, בסדר, אין בעיה, אני מקבל

אביגיל כספי: האמת שזה מתחיל בזה שבסעיף 9 היום - -     

דוד ביטן: אני מבקש שאם אפשר שבתמונות תכניסו תמונה גם של אושר שקלים

ששון גואטה: תגיד לי, בנושא החלופות עישון, שזה פחות מזיק, בוא נעשה עם זה משהו

מירי כהן: היו על זה הרבה דיונים ואני לא רוצה לפתוח על זה דיון - -     

ששון גואטה: אז מה, רק בישראל זה ככה? ברוב המדינות בעולם זה - - -     

קריאות: - - -     

פאתן ג׳טאס: אף אחד לא מונע ממישהו שיעשן, אם הוא רוצה לרדת ממשהו יותר גרוע

ששון גואטה: הבנת, דוד? ברוב העולם, החלופות לא רשום עליהם, יש דברים שהם פחות מזיקים

דוד ביטן: יש דבר כזה?     

ששון גואטה: יש דבר כזה, נו מה? יש מה שקלנר קרא - -      

רעות תותי נאור: אבל שוב, אם קהל היעד הוא צעירים אז זה לא עונה - -     

ששון גואטה: לא צעירים, לא על בעיית הסיגריות, לא דיברתי על הסיגריות

פאתן ג׳טאס: סיגריות אלקטרוניות היא הדרך לכל צעיר שייכנס לעולם העישון

פאתן ג׳טאס:  זו הבעיה

רעות תותי נאור: ילדים לא מעשנים סיגריות רגילות, ילדים מעשנים סיגריות אלקטרוניות

רעות תותי נאור:  הם אמרו לנו במפורש – כמו שאנחנו לא בפייסבוק אלא באינסטגרם, אנחנו לא בסיגריות אלא בסיגריה אלקטרונית

רעות תותי נאור:  הם אמרו את זה בצורה מאוד - -     

מירי כהן: ילדים בכיתה ג' מעשנים סיגריות אלקטרוניות ומתחילים לעשן - -     

דוד ביטן: למה אתם עונים במקומם? אני שאלתי שאלה: בעולם, זה בכל המוצרים או רק במוצרים ספציפיים, הנושא של פרסום תמונות? תבררו לשנייה ושלישית

קריאה: רק בפיליפינים

קריאות: - - -     

חיים לנציצקי: משפט אחד: אנחנו ארבע שנים בארץ עם מארז אחיד, גם לסיגריות אלקטרוניות, המדינה היחידה בעולם

חיים לנציצקי:  למה? כי המטרה של חבר הכנסת אושר שקלים זה לא דווקא הקנייה בחנות

חיים לנציצקי:  החפיסה נמצאת על השולחן במשרד, בבית, הילדים רואים את החפיסה, רואים את זה כל מקום, זה נמצא בכיס, בן אדם רואה את זה החפיסה אצלו בכיס כל הזמן

חיים לנציצקי:  אז האזהרות, התמונות, מוצגים כל הזמן ונמצאים כל הזמן מול העיניים וזה מה - -     

דוד ביטן: הבנו, הבנו

חיים לנציצקי: - - לכן בסיגריות אלקטרוניות החפיסה לא קיימת בכלל, לא רואים אותה

קריאה: זה רק הופך את זה לחמור יותר, חמור הרבה יותר

דוד ביטן: יש מישהו שרוצה לדבר ולא דיבר?   

צבי הרציג: כן

צבי הרציג:  אני ממכון "ובחרת בחיים"

צבי הרציג:  אני מברך את אושר שקלים על הצעת החוק הזאת

צבי הרציג:  מחקר של אוניברסיטת תל-אביב, של לאה רוזן, הסיק שלפי המגמות בעולם, עבירות גרפיות על חפיסות כאן, בישראל, יוריד את העישון באחוז אחד של מעשנים פחות בטווח הקצר, שני אחוזים בטווח הארוך, שזה מעולה, 100,000, 150,000 בכל שנה, שזה מצוין

צבי הרציג:      לגבי הסיגריה האלקטרונית, מאוד חשוב – היום יש רק מדינה אחת בעולם עם אזהרות גרפיות על סיגריה אלקטרונית וזה הפיליפינים

צבי הרציג:  מה הבעיה בזה? שבישראל, גם המחקר באוניברסיטת תל-אביב מצא, ששני שליש מהישראלים חושבים שסיגריה אלקטרונית לא פחות מסוכנת מרגילה

צבי הרציג:  יש בעיה דומה בארה"ב, שלא מספיק אנשים מודעים לכך שיש הפחתה בנזק, וזו בעיה מבחינת בריאות הציבור

צבי הרציג:  אנשים צריכים לדעת שיש פער בין הנזקים השונים

צבי הרציג:  משרד הבריאות שלנו מפרסם כאילו המדינה המערבית היחידה שמשרד הבריאות מפרסם שיש נזק זהה בין המוצרים השונים, זה לא מדעי

צבי הרציג:  משרד הבריאות עושה קמפיין שיש נזק זהה בין המוצרים

דוד ביטן: טוב, זה בישיבה הבאה

דוד ביטן:      אני עובר להצבעה על התקנות בקריאה ראשונה, כולל התיקונים שסוכמו עם משרד הבריאות, שאפשר להכניס אותם לקריאה ראשונה

אביגיל כספי: רגע, מה שמשרד הבריאות אמר זה מה ייכלל בדברי ההסבר ביחס לתיקונים - -     

דוד ביטן: מה שנכלל, אז אין לי בעיה

דוד ביטן:  בסדר

דוד ביטן:      מה שאני מבקש, שאחרי שנעביר את זה בקריאה ראשונה במליאה, אם אתם רוצים שאני אאשר את זה מהר, אתם צריכים לשבת על זה מהר

דוד ביטן:  אם לא תעשו את זה מהר, זה גם לא יהיה על - - - ושימו לב, אם אתם רוצים שנסיים את זה לפני הפגרה שלנו?     

קריאה: ברור

דוד ביטן: אז תעשו את העבודה הזאת מהר, אין מה לעשות

דוד ביטן:  מרגע זה, זה תלוי בכם

דוד ביטן:  ברגע שזה יהיה מוכן, אני אקבע את זה מהר לסיום

שקלים: כל הכבוד

דוד ביטן: נעבור להצבעה

דוד ביטן:  מי בעד כפי שאמרתי, עם התיקונים והכל ירים את ידו?     

דוד ביטן: התקנות אושרו     

דוד ביטן: אין אף אחד נגד

דוד ביטן:  זה עברה בקריאה ראשונה

דוד ביטן:       תודה רבה לכולם

עידית חנוכה:  הוא רוצה שתרימו עוד פעם את הידיים

דוד ביטן: עוד פעם שנרים? בבקשה

דוד ביטן:  מי בעד? בסדר?     תודה רבה, הישיבה נעולה